CELEX: 32017R1409
Language: hr
Date: 2017-08-01 00:00:00
Title: Provedbena uredba Komisije (EU) 2017/1409 оd 1. kolovoza 2017. o izmjeni Provedbene uredbe (EU) br. 75/2013 i Uredbe (EZ) br. 951/2006 u pogledu dodatnih uvoznih carina u sektoru šećera i izračuna sadržaja saharoze u izoglukozi i određenim sirupima

2.8.2017   
            
            
               HR
            
            
               Službeni list Europske unije
            
            
               L 201/21
            
         PROVEDBENA UREDBA KOMISIJE (EU) 2017/1409
   оd 1. kolovoza 2017.
   o izmjeni Provedbene uredbe (EU) br. 75/2013 i Uredbe (EZ) br. 951/2006 u pogledu dodatnih uvoznih carina u sektoru šećera i izračuna sadržaja saharoze u izoglukozi i određenim sirupima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržištâ poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1), a posebno njezin članak 182. stavak 4.,
   budući da:
   
               (1)
            
            
               Člankom 36. Uredbe Komisije (EZ) br. 951/2006 (2) predviđaju se dodatne uvozne carine za određene proizvode u sektoru šećera.
            
         
               (2)
            
            
               S obzirom na tadašnje tržišne uvjete i predviđanja Provedbenom uredbom Komisije (EU) br. 75/2013 (3) predviđeno je neprimjenjivanje dodatnih uvoznih carina za određene proizvode od šećera do isteka sustava kvota 30. rujna 2017.
            
         
               (3)
            
            
               U skladu s člankom 182. stavkom 2. Uredbe (EU) br. 1308/2013 dodatne uvozne carine ne primjenjuju se ako postoji mala vjerojatnost da će uvoz dovesti do poremećaja na tržištu Unije ili ako bi učinci bili nerazmjerni postavljenom cilju. Postoji mala vjerojatnost da će nakon ukidanja kvote šećera uvoz proizvoda od šećera na koje se primjenjuje uvozna carina iz Zajedničke carinske tarife dovesti do poremećaja na tržištu Unije. Stoga ne bi trebalo uvoditi dodatne carine na uvoz tih proizvoda osim ako se u tom pogledu stanje na tržištu znatno promijeni.
            
         
               (4)
            
            
               Stoga bi neprimjenjivanje dodatne uvozne carine za određene proizvode od šećera iz Uredbe (EU) br. 75/2013 trebalo produžiti.
            
         
               (5)
            
            
               Metode izračuna sadržaja saharoze u izoglukozi i određenim sirupima iz članka 42. stavaka 2., 3. i 4. Uredbe (EZ) br. 951/2006 jasnije i ažurirano će se uključiti u Prilog I. Uredbi Vijeća (EEZ) br. 2658/87 (4) Provedbenom uredbom Komisije (EU) 2017/1344 (5), koja stupa na snagu 1. listopada 2017. Stoga bi se te odredbe trebale izbrisati iz Uredbe (EZ) br. 951/2006.
            
         
               (6)
            
            
               Stoga je Provedbenu uredbu (EU) br. 75/2013 i Uredbu (EZ) br. 951/2006 potrebno na odgovarajući način izmijeniti.
            
         
               (7)
            
            
               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,
            
         DONIJELA JE OVU UREDBU:
   Članak 1.
   U članku 1. Provedbene uredbe (EU) br. 75/2013 datum „30. rujna 2017.” zamjenjuje se s „30. rujna 2022.”.
   Članak 2.
   U članku 42. Uredbe (EZ) br. 951/2006 stavci 2., 3. i 4. brišu se.
   Članak 3.
   Ova Uredba stupa na snagu trećeg dana od dana objave u Službenom listu Europske unije.
   Primjenjuje se od 1. listopada 2017.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. kolovoza 2017.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 347, 20.12.2013., str. 671.
   
   
      (2)  Uredba Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (SL L 178, 1.7.2006., str. 24.).
   
      (3)  Provedbena uredba Komisije (EU) br. 75/2013 od 25. siječnja 2013. o odstupanju od Uredbe (EZ) br. 951/2006 u pogledu primjene reprezentativnih cijena i dodatnih uvoznih carina za određene proizvode u sektoru šećera i o stavljanju izvan snage Provedbene uredbe (EU) br. 892/2012 o utvrđivanju reprezentativnih cijena i dodatnih uvoznih carina za određene proizvode u sektoru šećera za tržišnu godinu 2012./2013. (SL L 26, 26.1.2013., str. 19.).
   
      (4)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).
   
      (5)  Provedbena uredba Komisije (EU) 2017/1344 оd 18. srpnja 2017. o izmjeni Priloga I. Uredbi Vijeća (EEZ) br. 2658/87 o tarifnoj i statističkoj nomenklaturi i o Zajedničkoj carinskoj tarifi (SL L 186, 19.7.2017., str. 3.).